Referat fra styremøte 15/4 2020

Plass: Telefon

Tilstede: Kristina Sandbrekkene, Jørn Evensen, Hanne Jenum, Anders Aamann, Lars Lotherington

1. Årsmøte

På grunn av den spesielle situasjonen med Covid-19 har USBL anbefalt at årets årsmøte avholdes over internett. Styret har sammen med USBL kommet fram til at dette er eneste måten å få avholdt møte på, og vil komme tilbake med hvordan dette vil gjennomføres senere.

1. Dugnad

Også årets dugnad blir påvirket av Covid-19, og vi forventer ikke at vi kan avholde dugnad på vanlig tradisjonell måte. Det er likevel behov for at oppgaver blir gjort, tilsvarende tidligere dugnader, og styret diskuterer derfor løsninger med USBL og følger deres anbefalinger om gjennomføring av dugnad.

1. Garasjevask

Den årlige garasjevasken skal gjennomføres i løpet av våren, og vil kreve at alle flytter sine biler ut når det gjennomføres. Informasjon vil komme i god tid om hvilken dag dette blir.

1. Lekkasje

Med hjelp av USBL har styret fått anbefalt et selskap som skal tette lekkasjen i bygget som har plaget en av byggets beboere. Befaring er gjort, og arbeid forventer å starte i løpet av kort tid.